L 151/28 Den Europæiske Unions Tidende 16.6.2009 KOMMISSIONENS FORORDNING (EF) Nr. 508/2009 af 15 juni 2009 om ændring af forordning (EF) nr. 543/2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for fjerkrækød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 121, litra e), sammenholdt med artikel 4, og ud fra følgende betragtninger: (1) Ifølge artikel 18 i Kommissionens forordning (EF) nr. 543/2008 (?) tilsender de nationale referencelaboratorier før den 1. juli hvert år ekspertudvalget resultaterne af kontrollen af overvågningen af vandindholdet i fjer- krækød som fastsat i nævnte forordning. (2) — Af harmoniseringshensyn er det tilrådeligt, at alle natio- nale referencelaboratorier anvender samme skabeloner og samme adresse ved fremsendelsen af data til ekspertud- valget. (3) — Forordning (EF) nr. 543/2008 bør ændres i overensstem- melse hermed. (4) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 I forordning (EF) nr. 543/2008 foretages følgende ændringer: a) Artikel 18, stk. 1, andet afsnit, affattes således: »De nationale referencelaboratorier fremsender hvert år inden den 1. juli resultaterne af den i stk. 1 nævnte kontrol ved hjælp af formularen i bilag XIla til denne forordning. Resul- taterne skal forelægges forvaltningskomitéen til drøftelse i overensstemmelse med artikel 195 i forordning (EF) nr. 1234/2007.« b) Teksten i bilaget til nærværende forordning indsættes som bilag XIla. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. juni 2009. (1) EUT L 299 af 16.11.2007, s. 1. (?) EUT L 157 af 17.6.2008, s. 46. På Kommissionens vegne Mariann FISCHER BOEL Medlem af Kommissionen